tomron87/hebrew-wikipedia-sentences-corpus huggingface dataset:
Friends (בעברית: חברים) הוא סינגל שהוקלט על ידי הדי ג'יי והמפיק האמריקאי מרשמלו בשיתוף הזמרת-יוצרת הבריטית אן-מארי.
השיר יצא לאור ב-9 בפברואר 2018, כסינגל החמישי מתוך האלבום "Speak Your Mind", על ידי חברות התקליטים אטלנטיק, האחים וורנר ואסיילום.
השיר נכתב על ידי אן מארי, מרשמלו, עדן אנדרסון, ריצ'רד בורדמן, ז'סמין תומפסון, נטלי דאן, פבלו באומן ושרה בלנשר והופק על ידי מרשמלו.
בסמוך לצאתו, עלה השיר לרשת הזרמת המדיה ספוטיפיי, בדומה לשאר שירי האלבום, שם צבר מעל 1.2 מיליארד השמעות (נכון ל־10 במרץ 2023).
ב־12 במרץ 2023 חצה השיר את רף המיליארד צפיות ביוטיוב.
סטיוארט הוקס – טכנאי מאסטר
מייקל פרימן – עוזר טכנאי מיקס
"From Me to You" הוא שיר של להקת הרוק האנגלית הביטלס, שיצא באפריל 1963 כסינגל השלישי שלהם.
השיר נכתב על ידי פול מקרטני וג'ון לנון.
השיר היה הלהיט השני של הביטלס במצעד הסינגלים הבריטי אחרי "Please Please Me".
From Me to You לא הצליח בארצות הברית בעת יציאתו הראשונית.
במקום זאת, גרסת כיסוי משנת 1963 שהוצאה על ידי דל שאנון הביאה לכך שהשיר הפך לשיר הביטלס הראשון שנכנס למצעדי הפופ האמריקניים.
ג'ון לנון - שירה, גיטרת קצב, מפוחית
פול מקרטני - שירה, גיטרה בס
ב-18 באפריל 1963 היו הביטלס אחת מ-15 להקות שהופיעו ב-Swinging Sound '63, קונצרט להקות באולם רויאל אלברט בלונדון.
הם ניגנו את "From Me to You" ו-"Twist and Shout" דל שאנון גם היה בקונצרט באותו לילה.
לאחר הקונצרט הוא אמר לג'ון לנון שהוא מתכוון להקליט את "From Me to You" כדי לתת ללהקה חשיפה בארצות הברית.
בהתחלה, לנון הוחמא, אך מהר מאוד שינה את דעתו, והבין שגרסת כיסוי של שנון עלולה לפגוע בסיכויים של הביטלס להיות להיט בארצות הברית.
כפי שהתברר, לנון צדק, אך הגרסה המקורית לא הייתה להיט גדול בארצות הברית.
בתחילת יוני, שחררו ביגטופ רקרודס את גרסתו של שאנון ל-From Me to You.
השיר נכנס לבילבורד הוט 100 ב-29 ביוני, והפך לשיר הראשון של הביטלס שהכיע למצעדים האמריקנים.
השיר היה ארבעה שבועות במצעד והגיע למקום 77. השיר היה אפילו יותר מצליח בשיקגו כשהוא הגיע לשיא מספר 15 ב-Cash Box Top 100.
ב-1964, בתחילת דרכה, הקליטה שלישיית גשר הירקון לרדיו בישראל מספר שירים, בהם חידושים לשירי להקת הצ'יזבטרון ושתי פרודיות על שירי הביטלס - "שייק" מתוך הסרט "דליה והמלחים", ו"למה את לא יוצאת איתי" אשר היה תרגום של חיים חפר לשיר "From Me to You".
Friends Keep Secrets (בעברית: חברים שומרים על הסודות) הוא אלבום הבכורה של המוזיקאי והראפר היהודי-אמריקאי בני בלנקו.
האלבום יצא לאור ב-7 בדצמבר 2018 על ידי חברות התקליטים אינטרסקופ ו-Friends Keep Secrets.
ב-6 בדצמבר 2018, בלנקו הכריז בעמוד האינסטגרם שלו על צאת האלבום וציין "משחרר אלבום ביום שישי", בהמשך פרסם שהוא "עדיין עובד על רשימת השירים באלבום".
באותו הכרזה ציין כי "אעשה מנגל קטן ממש למעריצים באזור לוס אנג'לס" כדי להשמיע את אלבומו.
מדינהתאריך יציאהפורמטגרסהחברת תקליטיםמקורעולם7 בדצמבר 2018תקליט • הזרמת מוזיקה • הורדה דיגיטליתסטנדרטיתאינטרסקופ רקורדס • Friends Keep Secrets26 במרץ 2021מהדורה מחודשת
"Fresh" הוא סינגל שהוקלט על ידי ההרכב המוזיקלי האמריקאי קול אנד דה גאנג, מתוך האלבום Emergency.
השיר יצא לאור ב-24 בנובמבר 1984, כסינגל השני מתוך האלבום, בהוצאת חברות התקליטים דה-לייט רקורדס ומרקיורי רקורדס.
השיר הגיע למקום ה-9 במצעד הבילבורד הוט 100.
השיר נכתב על ידי חברי ההרכב קול אנד דה גאנג וג'יימס טיילור, והופק על ידי חברי ההרכב, ביחד עם ג'ים בונפונד.
השיר מכיל בתוכו את סגנון הפאנק.
זמן מה לאחר צאתו, עלה השיר לרשת הזרמת המדיה ספוטיפיי, תוך שהצליח לצבור למעלה מ-13 מיליון השמעות.
גרסתה של עדן בן זקן
ב-16 באוגוסט 2018 הקליטה הזמרת הישראלית עדן בן זקן גרסת כיסוי לשיר.
גרסתה יצאה לאור כסינגל שלא מתוך אלבום, בהוצאת חברות התקליטים ארומה מיוזיק ו-NMC יונייטד אנטרטיינמנט.
השיר בגרסתה של בן זקן הגיע למקום השלישי במצעד השבועי של מדיה פורסט.
גרסתה של בן זקן הופקה על ידי הצמדים המוזיקליים דולי ופן ונוב.
הגרסה הופקה במסגרת קמפיין לחברת האופנה רנואר רשת חנויות אופנה.
הווידאו קליפ הנלווה שצולם לשיר הועלה לערוץ היוטיוב של בן זקן ב-16 באוגוסט 2018, בסמוך לצאת הסינגל עצמו.
בקליפ משתתפים ידוענים שונים, בהם יהודה לוי וניבר מדר.
נכון ליולי 2020, מונה הצפיות של הקליפ עומד על כ-4 מיליון.
אוסף הווידאו) הוא אלבום וידאו של הזמרת טוני ברקסטון אשר יצא ב-20 בנובמבר 2001 על ידי לה-פייס רקורדס.
האוסף מכיל את כל הקליפים של הזמרת אשר יצאו מתחילת הקריירה שלה עד לצאת האלבום, בתוספת ארבע רמיקסים, שתי גרסאות אלטרנטיביות, שני קליפים שתורגמו לספרדית.
בנוסף האלבום גם מכיל קטעי מאחורי הקלעים וקטעים אישיים מחייה של הזמרת.
האלבום זכה להצלחה בברזיל אשר שם האלבום הגיע למעמד זהב עם מכירות של 15 אלף עותקים.
בשאר העולם האלבום לא זכה להצלחה כאשר לא דורג באף מצעד או קיבל מעמד כלשהו בשום מדינה.
הוא אלבום אלבום האולפן השביעי ואלבום חג המולד השני של זמרת הסופרן הפינית טאריה טורונן.
האלבום יצא לאור ב-17 בנובמבר 2017, על ידי חברת התקליטים earMUSIC.
האלבום הגיע למקום ה-12 במצעד האלבומים הקלאסיים.
האלבום כולל 11 שירים קלאסיים שהוקלטו על ידי טאריה טורונן לכבוד חג המולד, תוך שהיא שילבה בהם השפעות גותיות.
במסגרת הקלטות האלבום שהתרחשו בספטמבר 2017, הקליטה טורונן שירים ידועים כמו "O Come, O Come, Emmanuel", "O Tannenbaum" ו-"Feliz Navidad".
ב-AllMusic הפנו כלפי האלבום ביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכול.
Friends (בעברית: חברים) הוא אלבומו הרביעי של המוזיקאי הבריטי אלטון ג'ון, והפסקול הראשון שהלחין.
הוא יצא לאור ב־5 במרץ 1971, על ידי "סרטי פרמאונט", כפסקול סרט הנושא את אותו שם שיצא באותה השנה .
היה זה פרויקט שג'ון וברני טופין לקחו על עצמם בין שני סיבובי ההופעות הראשונים בארצות הברית, על הפריצה התקשורתית והמסחרית שחלה במהלכם.
האלבום הוסמך כאלבום זהב על ידי איגוד תעשיית ההקלטות האמריקאי, והיה לאלבום הזהב השלישי שלו במדינה זו בתוך חודשים ספורים (בהמשך ל־"Elton John" ו־"Tumbleweed Connection" שהגיעו למעמד אלבום זהב שם בפברואר ובמרץ אותה שנה, בהתאמה).
לרצועת הנושא הייתה הצלחה מסוימת בארצות הברית, כשהגיעה למקום ה־34 במצעד שם.
האלבום היה מועמד לפרס גראמי בקטגוריית "הפסקול הטוב ביותר" ב־1972.
האלבום לא יצא בנפרד על גבי תקליטור, אך הוא נכלל (בסדר שירים שונה) באלבום האוסף הכפול של ג'ון, "Rare Masters" , שיצא ב־1992. ב־2021 האלבום יצא בהנפקת ויניל חדשה.
לאחר הופעותיו המוצלחות של ג'ון במועדון הטרובדור שבארצות הברית בסוף אוגוסט 1970, חזרו ג'ון וטופין לבריטניה לארבעה שבועות, לאחריהם היה צריך ג'ון לחזור לארצות הברית כדי להתחיל שם סיבוב הופעות נוסף.
בבריטניה ג'ון אומנם הופיע, אך עדיין לא פרץ תודעתית ומסחרית ככוכב.
לאחר שג'ון גילברט, שאביו לואיס גילברט הפיק וביים את הסרט "Friends", האזין לאלבום "Elton John", הוא הגיע לג'ון ולטופין עם הצעה לכתוב ולהלחין את פסקול הסרט.
מכיוון שההקלטות נדחסו להפסקה שבין שני סיבובי ההופעות בארצות הברית ונותרו פחות מארבעה שבועות לעבוד, העבודה הייתה לחוצה, "סשן פאניקה" בלשונו של ג'ון (ג'ון חשב של"פרמאונט" היה חשוב להוציא את האלבום מהר, כדי לנצל את המומנטום שלו בארצות הברית, כששני אלבומים שלו היו במצעדים שם).
מכיוון שהזמן היה בהול ולא היו מספיק שירים, תרם ג'ון לפסקול שני שירים מעתודת השירים שלו: "Honeyroll" ו־"Can I Put You On".
שירים אלה עדיין לא נכללו באלבום, אך ג'ון ביצע אותם בהופעות באותה תקופה.
לימים הביע ג'ון חרטה על כך שנתן את השירים לפסקול במקום לכלול אותם באלבום שלו.
השיר "Can I Put You On" נכלל באלבום הבא, אלבום ההופעה "17-11-70".
הזכויות על הפסקול שייכות ל"יוניברסל מיוזיק גרופ", ששותפה עם ג'ון על הזכויות על המוזיקה שלו, וכן היא בעלת הזכויות על הקטלוג של .
האלבום היה מועמד לפרס גראמי ב־1972 בקטגוריית "הפסקול הטוב ביותר".
אלטון ג'ון – זמרה, פסנתר
רקס מוריס – סקסופון טנור ("Honey Roll")
לזלי דאנקן – קולות רקע
מדלן בל – קולות רקע
ג'ון גילברט – מפיק בפועל
ג'פרי קייבל – טכנאי קול
הסינגל "Friends" אינו סינגל רגיל של ג'ון ואינו נחשב לסינגל שבא לאחר "Your Song", אלא הוא היה חלק מן הפסקול ושיר הנושא של הסרט.
מקוםהסמכהמכירות ארצות הברית (RIAA) זהב 500,000^^אומדן היחידות המופצות מבוסס על הסמכת האלבום בלבד
Friend de Semana הוא סינגל שהוקלט על ידי הזמרת והשחקנית המקסיקנית דנה פאולה, ביחד עם הזמרת הברזילאית לואיסה סונזה והזמרת-יוצרת הספרדייה איתנה.
השיר יצא לאור ב-30 באוקטובר 2020, על ידי חברת התקליטים יוניברסל מיוזיק גרופ, כסינגל מתוך אלבומה של פאולה, .
השיר הגיע למקום ה-16 במצעד האירפליי המקסיקני.
השיר נכתב על ידי איתנה, ארתור מארקס, דנה פאולה, לואיסה סונזה, מנגו, נבאלז ופדרו מאלובר טורביי והופק על ידי מנגו ונבאלז.
ב-24 באוקטובר, כל שלוש הזמרות בשיר החלו לדבר על שיתוף הפעולה באמצעות הטוויטר.
יומיים לאחר מכן, הוכרז באופן רשמי כי השיר ייצא לאור ב-30 באוקטובר 2020.
הווידאו קליפ הרשמי של השיר הועלה לערוץ היוטיוב של דנה פאולה ב-30 באוקטובר 2020, בשידור חי.
הקליפ צבר למעלה מ-17 מיליון צפיות.
מדינהתאריך יציאהפורמטחברת תקליטיםמקורעולם30 באוקטובר 2020הזרמת מוזיקה • הורדה דיגיטליתיוניברסל
"Friends Will Be Friends" (בעברית: "חברים יהיו חברים") הוא שיר של להקת הרוק הבריטית קווין, שנכתב על ידי סולן הלהקה פרדי מרקיורי ובסיסט הלהקה ג'ון דיקון.
השיר נכלל באלבום A Kind of Magic ויצא כסינגל ביוני 1986, והוא הסינגל השלושים של הלהקה שיצא בהממלכה המאוחדת.
בבריטניה הסינגל הגיע למקום ה-14 במצעדים, והוא זכה להצלחה הגדולה ביותר באירלנד, בה הגיע למקום ה-4. השיר גם נכלל באלבומי האוסף של קווין: Greatest Hits II ,Greatest Flix II ו-Greatest Video Hits II.
Friends in the Corner הוא מיני-אלבום של הזמרת-יוצרת הבריטית פוקסס.
המיני-אלבום יצא לאור ב-1 באפריל 2021, על ידי חברת התקליטים PIAS Group.
לאחר צאת אלבומה השני All I Need, פוקסס החליטה לקחת הפסקה ממוזיקה למשך ארבע שנים.
בפברואר 2018, פוקסס פרסמה ברשותיה החברתיות מכתב, ובו נכתב: "תודה על סבלנותכם לצאת התקליט הבא...
אני אוציא השנה מוזיקה חדשה ואני לא יכולה לחכות לחלוק אותה איתכם".
ב-19 במרץ 2021, הכריזה פוקסס על יציאת המיני-אלבום, וכעבור מספר ימים האלבום נהפך לזמין בהזמנה מראש.
הסינגל הראשי מתוך המיני-אלבום "Love Not Loving You", יצא לאור ב-20 במאי 2020. זהו השיר הראשון של פוקסס מזה ארבע שנים וגם תחת חברת התקליטים החדשה שלה, PIAS.
הסינגל השני, "Woman", יצא לאור ב-29 ביולי 2020. ב-2 בספטמבר 2020, יצא לאור הסינגל השלישי "Friends in the Corner".
ב-4 בדצמבר 2020, יצא לאור הסינגל הרביעי "Hollywood".
ב-17 במרץ 2021, יצא לאור הסינגל החמישי "Kathleen".
מדינהתאריך יציאהפורמטחברת תקליטיםמקורעולם1 באפריל 2021תקליטור • תקליט • הורדה דיגיטלית • סטרימינגPIAS Group
Friday (המוכר גם בתור "Friday (Dopamine Re-Edit)") הוא שיר שהוקלט על ידי הדי ג'יי האמריקאי, ריטון, והלהקה הבריטית, נייטקרואלרס , בשיתוף פעולה עם מוסטפא & הייפמן.
השיר יצא לאור ב-15 בינואר 2021 דרך חברת מיניסטרי אוף סאונד.
השיר לוקח השראה מהשיר "Push the Feeling On" שיצא בשנת 1992.
בתחילת שנת 2020, מופסה והייפמן החלו לצבור הצלחה וויראלית דרך קליפים בהם הם רוקדים ועושים סרטוני מם.
הדיג'יי האמריקאי ריטון והמפיקים של Invisible Men החלו לגלות מודעות לפוטנציאל הרב שלהם בתור זוג שותף עקב הסרטונים שהעלו באתר האינטרנט יוטיוב.
אזורתוארמכירותאוסטרליה (ARIA)3× פלטינה210,000אוסטריה (IFPI Austria)2× פלטינה60,000בלגיה (BEA)זהב20,000דנמרק (IFPI Danmark)פלטינה90,000צרפת (SNEP)יהלום333,333איטליה (FIMI)3× פלטינה210,000מקסיקו (AMPROFON)זהב70,000ניו זילנד (RMNZ)זהב15,000פולין (ZPAV)2× פלטינה100,000פורטוגל (AFP)2× פלטינה20,000ספרד (PROMUSICAE)2× פלטינה80,000שווייץ (IFPI Switzerland)2× פלטינה40,000הממלכה המאוחדת (BPI)פלטינה600,000ארצות הברית (RIAA)זהב500,000סטרימינגיוון (IFPI Greece)פלטינה2,000,000
Friends (בעברית: חברים) הוא האלבום ה-13 של פסנתרן הג'אז האמריקאי צ'יק קוריאה.
האלבום הוקלט בביצוע רביעיית (קוורטט) הג'אז של קוריאה, שכללה אותו על הפסנתר, את ג'ו פארל על הסקסופון, אדי גומז על הקונטרבס וסטיב גאד על התופים.
האלבום שוחרר על ידי פולידור רקורדס בשנת 1978, עם עטיפה עליה הופיעו דמויות דרדסים שהיו פופולריים באותה תקופה.
בשנת 1979 זכה הקוורטט בפרס גראמי על האלבום, בקטגוריית "אלבום הג'אז הטוב ביותר כקבוצה".
האלבום הגיע למקום 86 במצעד הבילבורד 200, ולמקום ה-4 במצעד אלבומי הג'אז של בילבורד.
צ'יק קוריאה - פסנתר כנף, פנדר רודס
סטיב גאד - תופים, כלי הקשה
אדי גומז - קונטרבס, גיטרה בס
ג'ו פארל - סקסופון, חליל
Friends for Christmas (בעברית: חברים לחג המולד) הוא אלבום אולפן ואלבום חג המולד מאת המוזקיאים ג'ון פרנהם ואוליביה ניוטון-ג'ון, שיצא בהוצאת חברת התקליטים ידי יוניברסל מיוזיק גרופ ב-11 בנובמבר 2016. האלבום כולל חידושים לסטנדרטים מסורתיים של שירי חגים ידועים, שהולחנו על ידי מלחינים אמריקאים בעיקר.
האלבום הגיע למקום הראשון במצעד האלבומים האוסטרלי.
אזורתאריך יציאהפורמטגרסהחברת תקליטיםמקוראוסטרליה11 בנובמבר 2016תקליטור • הורדה דיגיטליתרגילהסוני אוסטרליה17 בנובמבר 2016דלוקס
"Friends" (בעברית: "חברים") הוא סינגל של הזמר-יוצר הקנדי, ג'סטין ביבר, והמפיק המוזיקלי האמריקאי, בלאדפופ.
השיר נכתב על ידי ג'סטין בירב, בלאדפופ ג'סטין טרנטר וג'וליה מייקלס, והופק על ידי בלאדפופ.
השיר יצא, על ידי חברות התקליטים Genpop Corporation, RBMG רקורדס סקול בוי רקורדס, דאף ג'אם וריפבליק רקורדס, ב-17 באוגוסט 2017. נכון לדצמבר 2021, השיר הושמע למעלה מ-581 מיליון בספוטיפיי.
גרסת רמיקס לשיר, בשיתוף הזמרת-יוצרת האמריקאית, ג'וליה מייקלס, יצאה ב-20 באוקטובר 2017. נכון לאפריל 2024, גרסה זו הושמעה למעלה מ-675 מיליון פעמים בספוטיפיי.
מדינהתוארמכירותאוסטרליה (ARIA)2× פלטינה140,000בלגיה (BEA)פלטינה10,000ברזיל (Pro-Música Brasil)Platinum60,000קנדה (Music Canada)2× פלטינה160,000דנמרק (IFPI Danmark)פלטינה90,000גרמניה (BVMI)פלטינה400,000איטליה (FIMI)2× פלטינה100,000מקסיקו (AMPROFON)פלטינה60,000ניו זילנד (RMNZ)זהב15,000נורווגיה (IFPI Norway)2× פלטינה120,000פורטוגל (AFP)זהב5,000ספרד (PROMUSICAE)זהב20,000שוודיה (GLF)זהב20,000הממלכה המאוחדת (BPI)פלטינה600,000ארצות הברית (RIAA)פלטינה1,000,000
Friend Like Me (בעברית: ג'יני – לא היה לך חבר כמותי, בתרגום מילולי לעברית: חבר כמותי) הוא שיר מתוך הסרט "אלאדין" של חברת וולט דיסני משנת 1992, אשר נכתב על ידי הווארד אשמן והולחן והופק על ידי אלן מנקן.
השיר מבוצע בסרט על ידי הג'יני, כאשר בגרסת המקור דובב על ידי רובין ויליאמס ובגרסה העברית דובב על ידי טוביה צפיר.
השיר היה מועמד לפרס אוסקר לשיר המקורי הטוב ביותר בטקס פרסי אוסקר ה-65 ולפרס גלובוס הזהב לשיר המקורי הטוב ביותר בטקס פרסי גלובוס הזהב ה-50 ב-1993.
בחידוש הקולנועי שיצא לסרט בשנת 2019, ביצע את השיר ויל סמית' אשר גילם את הג'יני, כאשר בגרסתו העברית דובב על ידי דדי זהר.
בכתוביות הסיום של הסרט, ביצע סמית' את השיר בגרסת ראפ יחד עם די ג'יי חאלד.
השיר תוכנן במקור כביצוע של להקה בסגנון של קאב קאלוויי.
לאחר ליהוקו של רובין ויליאמס, הוא עובד מחדש כשיר קומי יותר, מלא בתרבות פופ.
לאחר שאלאדין משחרר את הג'יני מהמנורה, הג'יני אומר שהוא יכול לתת לאלאדין כמעט כל דבר בגבול של שלוש משאלות.
הג'יני מוכיח את כוחו הכמעט-כל-יכול לאלאדין עם ביצוע מוזיקלי מרשים, ומדגיש שהוא חבר שלא כמו כל האחרים.
שיר זה דומה לשימוש ברפרנסים עכשוויים כמו "Be Our Guest" המופיע בסרט "היפה והחיה" ו-"A Guy Like You " מהסרט "הגיבן מנוטרדאם".
אותו דבר קורה בחידוש הלייב אקשן שיצא בשנת 2019.
בשנת 1995 אלווין והצ'יפמאנקס הקליטו גרסת כיסוי לשיר לאלבום הקונספט שלהם בנושא דיסני "When You Wish Upon a Chipmunk".
בשנת 1996 הקליט טופאק את השיר "Never Had a Friend Like Me", המכיל אינטרפולציה של "Friend Like Me".
השיר הזה מופיע בפסקול המקורי של הסרט "נעולים" משנת 1997.
ני-יו ביצע גרסת כיסוי של השיר באלבום "We Love Disney" משנת 2015 .
הקליפ הרשמי לביצוע זמין באינטרנט ובמהדורת הפלטינה של הסרט משנת 2015.
ויל סמית', בתור הג'יני, מבצע את השיר בחידוש הלייב אקשן של הסרט, אלאדין, וכראפ בכתוביות הסיום עם די ג'יי חאלד.
ארגוןרשימהמיקוםמקורבילבורד100 שירי דיסניוורס הגדולים בכל הזמנים35
מדינהתוארעותקיםבריטניה (BPI)כסף200,000ארצות הברית (RIAA)זהב500,000נתוני מכירות+סטרימינג מבוססים על התואר בלבד.
"Fresh Out the Slammer" (בעברית: "טָרִי מִבֵּית הַסֹּהַר") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה השביעית מתוך אלבומה ה-11 של סוויפט, The Tortured Poets Department.
"Fresh Out the Slammer" הוכלל כרצועה השביעית שלו.
ב-11 באפריל נודע כי אורך השיר עומד על שלוש וחצי דקות.
לשיר "Fresh Out the Slammer", שנכתב והופק על ידי סוויפט וג'ק אנטונוף, יש הפקה שהמבקרים מסווגים לז'אנרים כמו מערבונים, קאנטרי רוק, וקאנטרי פופ.
ההפקה מציגה אלמנטים של קאנטרי המונעים על ידי גיטרות טוואנגיות בולטות ואווירה מעורפלת שמקבלת תועלת מהדהוד כבד וסינתיסייזרים שחוזרים על עצמם בלופים.
כמה מבקרים חשבו שהגיטרות קיבלו השראה מאורוויל פק.
דן קיירנס שכתב עבור הטיימס אפיין את הז'אנר כ"פופ-נואר" המזכיר את המוזיקה של לנה דל ריי אנני זלסקי השוותה את ההפקה של "Fresh Out the Slammer" לזו של "Cowboy like Me" מאלבומה של סוויפט משנת 2020, Evermore.
מבחינת מילות השיר, המספרת בשיר בורחת ממערכת יחסים משכרת.
היא משתמשת רבות בניסוחים מקוצרים ובחרוזים פנימיים ("הבזקי מצלמה, חגיגות קבלת פנים, תביאו את הגפרורים, תזרקו את האפר מהמדף" – "Camera flashes, welcome bashes, get the matches, toss the ashes off the ledge"), אותם סוויפט שרה בקצב "קופצני", לדברי לינדזי זולדז מהניו יורק טיימס.
בשורות האחרונות, סוויפט חולמת על היותה "נערת החלום האמריקאי שלו" ("girl of his American Dream") במערכת היחסים החדשה שלה.
רוב שפילד חשב שהשיר מכיל דימויים בהשראת הרומן גטסבי הגדול (1925).
הדימויים הליריים של החזקה בכלא מהווים דוגמה שחוזרת על עצמה במהלך האלבום לבריאות נפשית.
ג'ון וולמאכר מ-Beats Per Minute חשב שהמילים, "Swirled you into all of my poems", מרמזות שסוויפט כתבה שירים על אדם זה בעבר.
עבור ג'ייסון ליפשוץ מבילבורד, הכתיבה ב-"Fresh Out the Slammer" מגלמת אסוציאציה חופשית השונה מכתיבת השירים המבנית יותר במקומות אחרים באלבום.
"Fresh Out the Slammer" מסתיים בקודה בעלת קצב שונה משאר השיר.
לדברי אלכס הופר שכותב עבור American Songwriter, השיר מפריד בין שני מערכות היחסים הן באמצעות המילים והן באמצעות השינוי המלודי, ומרמז על איך "[סוויפט] מרגישה כלפיהם באופן מיידי".
השיר "Fresh Out the Slammer" קיבל ביקורות מעורבות.
בביקורת חיובית, וולמאכר חשבה שמילות השיר "חשופות רגשית" והצליל היה "קליל ונעים להאזנה, מלא בציפייה חושנית".
מריה שרמן מסוכנות הידיעות AP שיבחה את טון הגיטרות וכינתה את ההפקה "נושבת ברוח".
פאלאק ג'ייסוואל מ-SLUG ואלי רוברטס שכותב עבור The Arts Desk טענו שהשיר היה אחד משיאי האלבום.
רוברטס ראתה ב-"Fresh Out the Slammer" מעבר תמטי בין הסיום הדרגתי של מערכת יחסים ב-"So Long, London" לבין התרחשות פתאומית ואלימה של סטוץ רומנטי חדש ב-"The Smallest Man Who Ever Lived".
בתגובה למילים ולנושא, קאלי אלגרים מ-Business Insider סיכמה את השיר כ"סיפור מרתק של חופש ותאווה".
שפילד כתב שלמרות שהיה "קל להתעלם ממנו [מהשיר] בהתחלה" בגלל תכונותיו "המעוותנות" ו"[לא] היפר-דרמטיות", הוא התגלה כ"רוק עמיד בצורה ערמומית עם צפצוף גיטרה של שוד".
בצד הפחות נלהב, קונסטנטינוס פאפיס ממגזין Our Culture כינה את השיר "מנמנם" שלא הצליח לשמור על תשומת הלב של המאזין.
זולדז חשב שהדימויים הליריים של הכלא היו מוגזמים והחרוזים הפנימיים ההדוקים היו חונקים.
גרייס ביירון מ-Paste תיארה את השינוי המלודי בשיר כ"מוזר" ותיארה את השיר כאחד מ"הרגעים המשעממים" באלבום.
ליפשוץ דירג את השיר במקום ה-23 מתוך 31 הרצועות של The Tortured Poets Department: The Anthology, ואמר שהוא משמש "יותר כרקמת חיבור" בין "הרגעים הנישאים" יותר של האלבום.
הקרדיטים נלקחו מתוך הערות האלבום The Tortured Poets Department:
ג'ק אנטונוף – הפקה, כתיבה, תכנות, גיטרה אקוסטית, תופים, גיטרה חשמלית, עוגב, כלי הקשה, סינתיסייזר, DX7, M1
ג'סי סולון סניידר – הנדסה
ברייס בורדון – הנדסת מיקסינג
Fresh Fruit for Rotting Vegetables הוא אלבום הבכורה של להקת הפאנק רוק (Punk rock) האמריקאית דד קנדיז.
האלבום יצא לאור לראשונה ב-2 בספטמבר 1980, דרך צ'רי רד רקורדס בבריטניה ו-I.R.S.
מאוחר יותר הוא הונפק על ידי חברת התקליטים אלטרנטיב טנטקלס של ג'לו ביאפרה בארצות הברית.
זהו אלבום האולפן היחיד של דד קנדיז בו משתתפים המתופף ברוס סלזינגר והגיטריסט קרלו קדונה (ברצועה אחת).
התמונה על העטיפה הקדמית, שבה נראות כמה ניידות משטרה עולות באש, צולמה במהלך מהומות ליל וייט ב-21 במאי 1979, שנבעו מגזר הדין הקל שנגזר על מפקח עיריית סן פרנסיסקו לשעבר, דן וייט, בגין רצח ראש העיר ג'ורג' מוסקונה והמפקח הארווי מילק.
כשביאפרה התמודד על ראשות העיר, אחת ממדיניותו הייתה להקים פסל לדן וייט, ושיהיו ביצים, עגבניות ואבנים זמינות בקרבת מקום להשלכתו.
בנוסף, הלהקה הקליטה גרסת לשיר "I Fight the Law" שבה כתבה מחדש את מילות השיר בהתייחסות לאירוע.
From Zero הוא אלבום האולפן השמיני של להקת הרוק האמריקאית לינקין פארק.
האלבום יצא לאור ב-15 בנובמבר 2024, על ידי חברות התקליטים וורנר רקורדס ו-Machine Shop רקורדס.
זהו אלבום האולפן הראשון של ההרכב מאז צאת One More Light (2017), והראשון שבו מופיעה הזמרת אמילי ארמסטרונג מההרכב Dead Sara כסולנית, כמו גם המתופף קולין בריטן, לאחר מותו של הסולן המשותף צ'סטר בנינגטון ב-2017, ועזיבתו של המתופף והחבר המייסד רוב בורדון.
באפריל 2024, דיווח מגזין בילבורד ש-WME קיבלה הצעות לסיבוב הופעות פוטנציאלי של לינקין פארק ואופציה להופעות נוספות בפסטיבלים בשנת 2025. ההרכב המוצע כלל את מייק שינודה, בראד דלסון, דייב פרל וסולנית ללא שם במקום צ'סטר בנינגטון.
מאוחר יותר באוגוסט השיקה הלהקה ספירה לאחור מסתורית של 100 שעות ללא כל הסבר.
לאחר שהספירה לאחור הגיעה לאפס, הלהקה פרסמה הצהרה המרמזת על הודעה גדולה, וכתבה: "זה רק עניין של זמן".
הלהקה חשפה גם אירוע בן חמש שעות ב-5 בספטמבר בלוס אנג'לס עבור חברי "Linkin Park Underground", מועדון המעריצים הרשמי של הלהקה.
ב-5 בספטמבר הכריז ההרכב על צאת האלבום From Zero עם יציאת הסינגל המוביל שלה, "The Emptiness Machine".
במקביל, חשפו ההרכב כי אמילי ארמסטרונג תהיה הסולנית החדש של הלהקה, כאשר קולין בריטן יהיה המתופף לאור עזיבתו של בורדון.
כמו כן נחשף סיבוב הופעות של שישה תאריכים בזירה על פני ארבע יבשות לתמיכה באלבום.
בסקירת אלבום שפורסמה ב"בילבורד" נכתב כי אמילי ארמסטרונג מציגה באלבום את יכולות השירה הייחודיות שלה, שמזכירות לעיתים את צ'סטר בנינגטון, אך מוסיפות שכבות חדשות לסאונד של הלהקה.
בנוסף, נכתב כי מייק שינודה נשמע רענן ואנרגטי, עם שילוב של ראפ, שירה וצעקות שמשקפים את הפוטנציאל החדש של הלהקה.
+ תאריכי יציאות לאור ופורמטים עבור From Zeroאזורתאריך יציאהפורמט (ים)חברת תקליטיםהערותכלל העולם15 בנובמבר 2024הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםוורנר • Machine Shop רקורדס
"Friesenjung" (בעברית: "ילד פריזאי") הוא סינגל שהוקלט על ידי הזמרים יוסט קליין, סקי אוגו ואוטו ואלקס.
זוהי פארודיה לשירה של סטינג, "Englishman in New York".
השיר יצא לאור ב-26 במאי 2023 דרך חברות התקליטים אלבינו ספורטס וגאנגרייץ
"Friesenjung" הגיע למקום הראשון במצעדים באוסטריה ובגרמניה.
מקוםתאריםמכירות אוסטריה (IFPI Austria) פלטינה 30,000 בלגיה (BEA) זהב 20,000 גרמניה (BVMI) זהב 200,000 פולין (ZPAV) זהב 25,000 שווייץ (IFPI Switzerland) זהב 10,000
From the Bottom of my Broken Heart (בעברית: מעומק ליבי השבור) אשר נכתב והופק על ידי אריק פוסטר, הוא הסינגל החמישי והאחרון של זמרת הפופ האמריקאית בריטני ספירס מתוך אלבום הבכורה שלה, .
לעומת "Born to Make You Happy" שהופץ רק באירופה, הסינגל הופץ רק באמריקה הצפונית ואוקיאניה.
השיר הוא הבלדה המסחרית הראשונה של ספירס, וזכה להצלחה מתונה כאשר התברג במקום ה-14 בבילבורד הוט 100 ובמקום הראשון במצעד המכירות בארצות הברית.
זהו הסינגל היחיד מאלבום הבכורה שלא נכלל באלבום הלהיטים של ספירס, Greatest Hits: My Prerogative.
הקליפ לשיר בוים על ידי גרגורי דארק, והוקרן בהקרנת בכורה ב-19 בדצמבר 1999.
בקליפ נראית ספירס עוזבת את העיירה בה גדלה כשהיא משאירה את אהבת נעוריה מאחור, תוך שהיא נזכרת בכל הרגעים שחוו יחדיו.
השיר הפך ללהיט במצעד הבילבורד האמריקאי "100 הסינגלים הנמכרים" ואף הגיע למקום הראשון.
הסינגל נכנס למקום ה-14 במצעד הבילבורד בארצות הברית הודות למכירות הסינגל, אשר קיבל מעמד פלטינה לאחר מכירות של יותר ממיליון עותקים, בהשוואה לסינגלים הקודמים מהאלבום ששוחררו לתחנות הרדיו בלבד סינגל זה היה היחיד מהאלבום חוץ מסינגל הבכורה שמכר 1,000,000 עותקים.
הסינגל לא נחל הצלחה בתחנות הרדיו.
באוסטרליה קיבל הצלחה נמוכה, ונכנס רק למקום ה-37 במצעד הפזמונים.
בקנדה נכנס הסינגל ל-25 המובילים.
Fuck (פאק) היא מילה בשפה האנגלית שמשמעותה המילולית, כמילת פועל, היא "לקיים יחסי מין עם" (באופן דומה לביטוי הסלנג העברי "לזיין").
משמעותה הראשית כמילת סלנג היא "להתייחס באופן בלתי הוגן או בלתי נעים" ומשמעות נוספת היא (בדרך כלל בצמוד למילים "with" או "around") "לגלות מעורבות ללא הזמנה או ללא הסכמת הצד השני".
השימוש בה נחשב בדרך כלל לפוגעני ביותר, אך הוא עלול להיות צפוי ונפוץ למדי בקבוצות חברתיות ובמצבים מסוימים.
המילה מצונזרת בשידורי הטלוויזיה והרדיו של רוב המדינות דוברות האנגלית.
מחקר גילה שהציבור הבריטי מחשיב את המילה לניבול הפה השלישי בדרגת חומרתו, כאשר "motherfucker" שנגזרה ממנה מדורגת במקום השני (למקום הראשון הגיעה המילה "cunt").
למרות אופייה הפוגעני, השימוש במילה נפוץ בתרבות הפופולרית בהטיות וצירופים שונים כגון "fuck you" (לך תזדיין) ו-"go fuck yourself" (לך תזיין את עצמך) וכשאומרים לך "לשתוק" (לא לדבר) "shut the fuck up" - בראשי תיבות "stfu".
אין זה ברור האם המילה נחשבה מאז ומתמיד לוולגרית, ובמקרה שלא, מתי היא החלה לראשונה לשמש (לרוב באורח זועם, עוין או תוקפני ביותר) לתיאור נסיבות שליליות או בני אדם בלתי נעימים בדרך פוגענית במתכוון.
בשפות גרמאניות שונות קיימות מילים שמקורותיהן משותפים לאלה של "fuck": בנורווגית "fukka" ובגרמנית "ficken" משמעם "להזדווג", בהולנדית "fokken" משמעו "להתרבות", ובשוודית "focka" משמעו "להזדווג" ו"fock" הוא איבר המין הזכרי.
"fuck" משמשת לא רק כפועל (פעיל או סביל) אלא גם כשם עצם לתיאור משגל, כמילה ללא קשר דקדוקי לשאר המשפט, ולעיתים היא משולבת באופן מלאכותי בתוך מילים קיימות (למשל "fan-fucking-tastic", שבה נעשה שימוש בסרטים "תנאים של חיבה" ו"השתולים").
המילה במשמעותה המילולית מתורגמת בדרך כלל למילת הסלנג העברית "לזיין", ולפעמים, כחלק מביטוי סלנג, היא מופיעה בתעתיק העברי "פאק".
הזמר הישראלי חמי רודנר השתמש במילה המעוברתת "פיקפוק" (פעמיים בפ' רפה) בשירו "כל אחד והבוב שלו" (2000): "אמא שלו בטיימינג דפוק, צצה לו בתודעה באמצע הפיקפוק".
ויליאם שייקספיר מעולם לא השתמש במילה במפורש אך התייחס אליה במרומז באופן הומוריסטי באחדים ממחזותיו.
"נשות וינדזור העליזות" כולל את הביטוי "focative case" (עיוות של "vocative case"), וב"הנרי החמישי" הדמות פיסטול מאיימת לפגוע ("fuck", "firk" בלשון נקייה) בחייל.
ב-1968 צונזרה המילה משירם של הביטלס "Revolution 9", אך שנתיים לאחר מכן עלה בידו של ג'ון לנון להוציא לאור את שירו "Working Class Hero", שכלל שני מופעים של המילה, ללא תגובת הצנזורה.
בדרך כלל כשרוצים להגיד את המילה בלשון נקייה, אומרים F-word (בדומה ל-N-word למילה Nigger), או שמצנזרים את כולה עם כוכביות או סולמיות (###F או ***F)
עם זאת, זכו מספר סרטים ("פני צלקת", "החבר'ה הטובים") ומאוחר יותר גם סדרות טלוויזיה ("הסופרנוס", "דדווד", "הפמליה") למוניטין של שימוש רב מהרגיל במילה.
סדרת הסרטים "פגוש את ההורים" כוללת בדיחה חוזרת על חשבון שם משפחתה של הדמות הראשית "פוקר" ("Focker", נשמע כמו "fucker").
בשנת 2013 שבר הסרט "הזאב מוול סטריט" את שיא ההופעות של המילה בסרט.
ב-1991 זכה מזכיר המדינה של ארצות הברית, ג'יימס בייקר, לביקורת חריפה מצדם של יהודי ארצות הברית לאחר שיוחסה לו האמירה "fuck the Jews, they didn't vote for us anyway" ("שיזדיינו היהודים, הם לא הצביעו עבורנו בכל מקרה").
ביוני 2004 ביקש סגן נשיא ארצות הברית דיק צ'ייני מן הסנטור פטריק ליהי, תוך כדי ויכוח בבניין הסנאט, להסתלק ("fuck off") או ללכת ולזיין את עצמו ("go fuck yourself").
בתחילת 2014 התחוללה סערה סביב דבריה של ויקטוריה נולנד, תת-מזכיר המדינה האמריקאי לענייני אירופה ואסיה, "Fuck the EU!"
כאשר המילה מופיעה בהשאלה, כמילת סלנג, התרגום הוא בדרך כלל "לדפוק את" (למשל "לדפוק את המערכת" על משקל "fuck the system") או "להתעסק עם".
בסלנג הצה"לי משמשת המילה לתיאור מחדל: "פאק בכוננות", "פאק באמינות", "פאק ברמת האוגדה" וכו'.
המילה במשמעות זאת חלחלה גם לשיח האזרחי, לדוגמה: "פאק רציני", "פאק שלי" וכו'.
ב-2011 כתב הסופר האמריקני אדם מנסבך ספר בשם "Go the fuck to sleep" (תורגם לעברית בשם "לך כבר לישון, קרציה").
('Fuck wit Dre Day (And Everybody's Celebratin (הופץ כ-"Dre Day") הוא סינגל מהאלבום The Chronic של ד"ר דרה, עם הופעתו של האורח סנופ דוגי דוג.
השיר הופץ כסינגל בשנת 1993.
לשיר צולם גם קליפ שבוים על ידי ד"ר דרה.
השורה "we have your motherfucking record company surrounded; put down the candy and let the little boy go" הוא רפרנט אפשרי לשמועה כי שומריו של שוג נייט כפו על Eazy-E לוותר על החוזים של ד"ר דרה ושל The D.O.C, ואיימו עליו עם צינורות ומחבטי בייסבול.
ההנחה הרווחת היא שבקליפ מופיע חיקוי פארודי של Eazy-E הנקרא "Sleazy-E", עם סגנון התספורת "Jheri Curl" ומשקפי השמש המאפיינים את Eazy-E.
בקליפ אפשר לראות את הדמות מוחתמת על חוזה חדש תמורת כסף רב.
Sleazy-E מופיע במספר מצבים, הכוללים את Sleazy-E נורה, נהפך לחסר בית, נרדף על ידי גברים חמושים, ולבסוף, נראה על הכביש המהיר "Pasadena" עם שלט בו כתוב: "Will Rap for Food".
בקליפ מופיעה פארודיה נוספת על Luke Campbell כשהוא בעל רווחים בין השיניים.
Fuck You!, או Forget You, הוא שיר של הזמר האמריקאי סי-לו גרין.
השיר יצא כסינגל מאלבומו השלישי של גרין, The Lady Killer, בארצות הברית ב-19 באוגוסט 2010, על ידי חברת התקליטים אלקטרה.
בהמשך השנה, לאחר הצלחתו בארצות הברית, יצא "!Fuck You" כסינגל במדינות נוספות ברחבי העולם וזכה להצלחה במצעדים, והגיע למקום הראשון במספר מדינות בתוכן: הממלכה המאוחדת, הולנד, סקוטלנד וישראל.
הסינגל הגיע למעמד של פלטינה בממלכה המאוחדת, קנדה וניו זילנד ולמעמד של אלבום זהב בארצות הברית ובדנמרק.
!Fuck You היה מועמד לשלושה פרסי גראמי, וזכה באחד.
השיר נכתב בידי חברי הסמיזינגטונס: ברונו מארס, פיליפ לורנס, ארי לוין, וברודי בראון בשיתוף עם סי-לו גרין.
בגרסת האלבום נקרא השיר בשם "Fuck You", והמילה הנחשבת כגסה "Fuck" (תרגום מילולי: לעזאזל) הופיעה בו פעמים רבות.
כדי למתן את הבוטות הופקה לשיר גרסת רדיו בה הוחלפה המילה "Fuck" ב-"Forget".
נמצאו דרכים אחרות בהן נעשה שימוש כדי "לרכך" את הביטוי וניתן למצוא את השיר גם בשמות "F**K You" ו-"FU".
המילה Shit הומרה אף היא בצליל 'Shh..' ('ששש..').
מצעדים שבועייםמדינה (2010)מיקוםשיאבריטניה: מצעד הסינגלים הבריטי1ארצות הברית: בילבורד הוט 1002ישראל: גלגלצ1אוסטרליה5קנדה11דנמרק2אירופה: הבילבורד האירופי3גרמניה11הולנד1ניו זילנד5סקוטלנד1שוודיה6סקוטלנד1מצעדים שנתייםאוסטרליה23אירופה: הבילבורד האירופי72 קנדה77בריטניה: מצעד הסינגלים הבריטי12ישראל: גלגלצ
fsck (ראשי תיבות של: file system check) היא כלי-מערכת לבדיקת תקינות ורציפות של מערכת קבצים במערכות הפעלה ממשפחת Unix.
באופן כללי, fsck מורצת באופן אוטומטי עם עליית מערכת ההפעלה כאשר מאובחן מצב של חוסר רציפות במערכת הקבצים עקב כיבוי לא מתוכנן של המחשב כתוצאה מקריסת מערכת או אובדן מקור כוח.
בפועל fsck ממומשת בהתאם לסוג מערכת ההפעלה וסוגי ומערכות הקבצים שבהן היא תומכת.
עם זאת, באופן כללי ניתן לחלק את האפשרויות של כלי זה למספר סוגים
אפשרות לציין כיצד לפתור בעיות של חוסר רציפות ושגיאות במערכת הקבצים באופן אוטומטי.
אפשרות לציין כיצד לפתור כל אבחון של בעיה באופן ידני - על פי שיקול מנהל המערכת.
אפשרות לציין שלא תתבצע אף פעולת שינוי על מערכת הקבצים - אלא רק דיווח של שגיאות שנמצאו.
כלים דומים במערכות הפעלה מסוג ווינדוס הם CHKDISK ו SCANDISK.
דוגמה לשימוש במערכת הפעלה לינוקס:
יבצע סריקה ותיקון שגיאות עבור מערכת הקבצים שמאוחסנת במחיצת הדיסק sdb1.
Frontline היא תוכנית תחקירים אמריקאית המופקת על ידי תחנת הטלוויזיה WGBH-TV בבוסטון ומופצת בארצות הברית על ידי רשת PBS.
פרקי התוכנית באורך כשעה, ומדי פעם כ-90 דקות.
"Frontline" החלה לשדר ב-1983, בהנחייתה של השדרנית ג'סיקה סאביץ', שנפטרה עם סיום העונה הראשונה.
בשנת 1984 היא הוחלפה על ידי ג'ודי וודרוף.
בשנת 1990 הופסקה ההנחיה של התוכנית על ידי שדרן ונותרה רק קריינות.
אחת הקרייניות למשל, הייתה פרופסור פולה פרדריקסן, כשדובר בנושאי התמחותה, תקופת הנצרות הקדומה והמחלוקות הקשורות אליה.
משנת 1988 והלאה התוכנית מפיקה, כל ארבע שנים, סרט פרופיל על מועמדי המפלגות האמריקאיות הגדולות לנשיאות.
Frontex (מצרפתית: Frontières extérieures, שמשמעותו הוא "גבולות חיצוניים") היא הסוכנות האירופית לניהול מבצעים משותפים להגנת גבולות האיחוד האירופי, זהו ארגון של האיחוד האירופי האחראי לאבטחת גבולות המדינות החברות באיחוד, בשיתוף פעולה עם משמרות הגבול של מדינות האיחוד.
הארגון הפך למבצעי ב-3 באוקטובר 2005 והיה הארגון הראשון של האיחוד האירופי שהוקם באחת המדינות החדשות שהצטרפו לאיחוד במאי 2004. מוטו הארגון: Libertas Securitas Justitia (חירות, ביטחון, צדק).
מטרת הארגון הוא לשתף פעולה עם משמרות הגבול של מדינות האיחוד האירופי במטרה לייעל את משימות אבטחת הגבולות.
Fruit Ninja (בתרגום לעברית: "נינג'ת פירות") הוא משחק ארקייד ופעולה מצליח שפותח על ידי החברה Halfbrick Studios לאייפון, לאייפוד טאץ', לאייפד, למכשירי אנדרואיד, לאקסבוקס, למחשב ועוד.
במשחק השחקן יכול לבחור באפשרויות של כמה משחקים - לאחר 3 פסילות הוא נפסל, משחק לדקה, משחק לדקה וחצי ומשחק נגד שחקן שונה.
מטרת המשחק היא לחתוך פירות, לדוגמה: אננס, תפוח, לימון, בננה, אבטיח, מלון וכו'.
השחקן צריך לצבור כמה שיותר נקודות וכשהוא שובר שיאים הוא גם קונה כל מיני דברים בעזרת סטאר שניתן להשיג רגיל (בכל משחק) למשל: רקעים חדשים חרבות חדשות וכו', המשחק בנוי על סכינים שבעזרתם חותכים פירות ומגיעים לניקוד הגבוה ביותר.
Classic Mode (מצב קלאסי): מצב משחק ללא הגבלת זמן עם 3 פסילות.
במצב זה יש פצצות שאם חותכים אותן המשחק נגמר.
כאשר מגיעים ל-100, 200, 300 נקודות וכן הלאה או עוברים אותן (מדלגים בגלל בונוס), נוספת פסילה (כך שאם נשארו 2 פסילות כעת נותרו 3), וישנו גם פרי הפיטאיה ששוויו 50 נקודות.
Zen Mode (מצב זן): מצב משחק של 90 שניות שבו נזרקים מספר פירות המביאים יותר נקודות אם חותכים אותם בתנועה אחת מהירה.
Arcade Mode (מצב ארקייד): מצב משחק שבו יש שלושה סוגי בננות: Frenzy ,Freeze ו-Double Points.
במצב זה יש גם פצצות שאם חותכים אותן הן מורידות 10 נקודות.
בסוף המשחק נזרק רימון שאותו צריך לחתוך כמה שיותר מהר כדי להגיע לתוצאה הסופית, לאחר התפוצצות הרימון מגיעים הבונוסים.
fstab (קיצור של File Systems Table - טבלת מערכות קבצים) הוא קובץ הגדרות הקיים בדרך כלל במערכות הפעלה דמויות יוניקס, בסולאריס (שם הוא נקרא vfstab), וכן בלינוקס כחלק מחבילת util-linux המגיעה עם מערכת מרב המערכות.
הקובץ אחראי על פעולות שונות הנוגעות בין היתר לעיגון ההתקנים והגדרת הרשאות עליהם.
בקובץ קיימות הגדרות המכילות רשימת התקנים במחשב (כגון דיסק קשיח, התקן אחסון נייד, כונן תקליטורים, וכדומה), וכן את חלוקת המחיצות בהן, מערכות הקבצים שעליהן, אופן עיגון המחיצות (אוטומטי או ידני), מקום עיגונן על פני מערכת הקבצים ופרטים נוספים.
להגדרות אלו משמעות בהקשר לפקודה mount, האחראית על עיגון מערכות קבצים.
הקובץ הוא קובץ טקסט פשוט, אשר כל שורה בו מציינת התקן שונה, ומכילה חמישה ערכים משתנים אודות ההתקן.
שם ההתקן או מזהה ייחודי אחר שלו כגון UUID.
נקודת העגינה - המקום בו יעוגן ההתקן אל מערכת הקבצים.
סוג מערכת הקבצים, או אלגוריתם אשר תפקידו לפרש את מערכת הקבצים.
אפשרויות שונות, כולל האם יתבצע עיגון של מערכת הקבצים בעת אתחול מערכת ההפעלה.
הגדרות מנגנון המטפל בלוח הזמנים של המחיצה.
הגדרות הנוגעות לפעולת fsck, הסורקת את מערכת הקבצים מתקלות.
Froot (מעוצב כ-FROOT) הוא אלבום האולפן השלישי של הזמרת-יוצרת הולשית מרינה דיאמנדיס, והאחרון שלה תחת שם הבמה מרינה אנד דה דיימונדס.
האלבום היה אמור לצאת במקור ב-3 באפריל 2015, על ידי ניאון גולד רקורדס ואטלנטיק רקורדס, אם כי הוקדם בסופו של דבר ל-13 במרץ 2015, עקב דליפתו אינטרנט.
דיאמנדיס כתבה את האלבום כולו, ושיתפה פעולה עם דייוויד קוסטן בהפקתו.
מבחינה מוזיקלית, Froot הוא אלבום פופ וסינת'פופ הכולל אלמנטים של מוזיקה אלקטרונית, אינדי פופ, גל חדש ורוק.
מבקרי המוזיקה שיבחו את ההפקות באלבום, וכן את השירה של דיאמנדיס.
בנוסף, האלבום הופיע במספר רשימות סוף שנה של מבקרים בשנת 2015. האלבום דורג לראשונה במקום ה-10 במצעד האלבומים הבריטי, עם מכירות של 10,411 עותקים בשבוע הראשון, ואף היה לאלבום הראשון של דיאמנדיס שנכנס לעשירייה המובילה במצעד הבילבורד 200 האמריקאי, בו הגיע למקום השמיני לאחר שנמכרו 46,000 עותקים.
במהלך קמפיין "Froot of the Month" יצאו שישה שירים ("Froot", "Happy", "Immortal", "I'm a Ruin", "Forget" ו-"Gold") על בסיס חודשי לפני יציאת האלבום.
על מנת לקדם את האלבום, הופיעה דיאמנדיס במספר פסטיבלים במהלך האביב והקיץ, ובאוקטובר 2015, החלה את סיבוב הופעות הבינלאומי "Neon Nature Tour", במהלכו הופיעה בצפון אמריקה, אירופה ודרום אמריקה.
בפברואר 2013, חשפה דיאמנדיס שהיא החלה לכתוב חומרים לאלבומה השלישי.
מאוחר יותר אישרה בעמוד הפייסבוק שלה כי החלה לכתוב שירים לאלבום כבר ביולי 2012. בראיון ל-The Line of Best Fit, דיברה דיאמנדיס על האלבום ועל קודמו, Electra Heart.
היא סיפרה שברגע שסיימה את האלבום ו-"Primadonna" יצא, היא כבר ידעה מה היא רוצה לעשות עם האלבום השלישי.
לעומת Electra Heart, שנכתב והופק על ידי כמות גדולה של אנשים, על האלבום החדש היא העדיפה שיעבוד מפיק אחד בלבד.
היא הרגישה שהביטחון שלה ככותבת שירים השתפר על ידי הקשבה לאינסטינקטים שלה ואמונה ביכולות שלה.
בתחילה, הרגישה דיאמנדיס שיש הבדל בין האופן שבו היא נשמעת בהקלטה לבין בהופעה חיה, אז כשהתחילה לכתוב את האלבום וחיפשה מפיק, היא הסבירה לחברת התקליטים שלה שצריך להפיק אותה כלהקה.
דיאמנדיס אף הצהירה כי Froot הוא לא אלבום אפל לחלוטין וכי "הוא חוגג את השמחה".
האלבום תואר כרפלקטיבי במידה ניכרת בהשוואה לאלבומים הקודמים שלה, ונאמר שהוא "נסוב סביב מספר נושאים שונים מאוד".
דיאמנדיס הסבירה כי "Froot" הוא למעשה איות שגוי של המילה "Fruit" (שמשמעותה פרי).
היא הוסיפה ואמרה שהמילה מאויתת כך מפני שהיא אהבה את המראה שלה, ובמיוחד מכיוון שצמד ה-"O" יכלו להתחבר.
באפריל 2016, הכריזה דיאמנדיס באינסטגרם ובטוויטר על סיום תקופת הקידום של האלבום, וצירפה מכתב אישי שהופנה למעריצים שלה.
ב-10 באוקטובר 2014, יום הולדתה, העלתה דיאמנדיס את רצועת הנושא של האלבום, "Froot", ליוטיוב.
ב-11 בנובמבר 2014, יצא הסינגל לאור דיגיטלית.
רשימת הרצועות הוכרזה ב-9 בנובמבר, בעוד שעטיפת האלבום נחשפה למחרת.
במהלך 12 הימים האחרונים לפני יציאת האלבום, כל השירים (לפי הסדר ברשימת הרצועות) פורסמו וקודמו במקומות שונים.
בראיון לבילבורד באפריל 2015, הביעה דיאמנדיס רצון להוציא גרסה מחודשת את האלבום, ולהוסיף רצועות חדשות בהן השיר "I'm Not Hungry Anymore".
עם זאת, מאוחר יותר היא החליטה שלא לעשות זאת, וקבעה כי Froot עובד הכי טוב כאלבום בן 12 רצועות, וכי היא עדיין לא מרוצה מהרצועה החדשה.
עם זאת, גרסת דמו של השיר הודלפה ב-2017. ב-28 ביולי 2019, הודיעה דיאמנדיס שהיא תבצע גרסה אקוסטית של "I'm Not Hungry Anymore" בפעם הראשונה בהופעה חיה במהלך סיבוב ההופעות שלה, Love + Fear Tour.
דיאמנדיס אישרה ששישה שירים יפורסמו לפני יציאת האלבום, אחד בכל חודש, עד ה-6 באפריל 2015, וכינה את הדרך הזו "Froot of the Month".
לאחר שנשאלה על כך, צייצה דיאמנדיס בטוויטר, "המצאתי את 'Froot of the Month' על מנת שאוכל להוציא את המוזיקה שאני רוצה, בניגוד למה שעשוי לעבוד מבחינה מסחרית".
לאחר הדלפת האלבום באינטרנט, מעריצים שיערו שהפרויקט יתקצר לחמישה שירים, אך למרות זאת, השיר האחרון עדיין פורסם בתאריך המתוכנן שלו.
"Froot" היה לשיר הראשון שיצא במסגרת הפרויקט, בנובמבר, ואחריו יצא "Happy" בדצמבר.
"Immortal" יצא לאור בינואר ו-"I'm a Ruin" בפברואר.
"Forget" יצא לאור במרץ, ו-"Gold" באפריל.
כל השישה יצאו כסינגלים ויניל במהדורה מוגבלת של שבעה אינץ'.
לאחר סיום הפרויקט, שאר הרצועות באלבום יצאו במהדורה מוגבלת של שבעה אינץ'.
בנוסף, "Froot", "Happy", "I'm a Ruin" ו-"Forget" יצאו כולם כסינגלים רשמיים.
ביולי 2015, יצא השיר "Blue" לאור כסינגל הרשמי החמישי של האלבום, בנפרד מקמפיין "Froot of the Month".
דיאמנדיס הופיעה במספר מקומות בתחילת 2015, בהם ה-Governor's Ball בניו יורק בין ה-5 ל-7 ביוני, פסטיבל קואצ'לה באפריל, וכן פסטיבל לולהפלוזה באוגוסט.
לאחר ההכרזה על ההופעות בפסטיבלים, בפברואר הכריזה דיאמנדיס על התאריכים הראשונים של סיבוב ההופעות השלישי שלה, "Neon Nature Tour".
בראיון להגרדיאן, ציינה דיאמנדיס כי ברצונה שהמרצ'נדייז שיימכר בסיבוב ההופעות יכלול חולצות טריקו מסוג Scratch and sniff , צלליות ולק לציפורניים בדגמי פלטת הצבעים שלה, וחולצות זוהרות בחושך שהקהל יוכל ללבוש ולהיות חלק מהמופע.
סיבוב ההופעות, שכלל 48 תאריכים, החל באוקטובר 2015, ובמסגרתו הופיעה באמריקה ואירופה.
ב-5 באפריל 2016, סיימה דיאמנדיס את סיבוב ההופעות וכתבה על כך באינסטגרם ובטוויטר.
Froot זכה לביקורות חיוביות ממבקרי המוזיקה העכשווית.
באתר Metacritic, קיבל האלבום ציון ממוצע של 75, על סמך 19 ביקורות.
מרטין טאונסנד מהסאנדיי אקספרס החמיא לסאונד של דיאמנדיס "המורכב מעט מקלישאות ה-R&B/פופ הרגילות", תיאר את האלבום כ-"לא פחות ממרתק", והשווה אותו ל-True Blue של מדונה.
מייקל קראג מהאובזרבר תיאר את Froot כ"אלבום פופ מגובש שלא מסתמך רק על כמה סינגלים גדולים", ושיבח את ההתבוננות הפנימית העמוקה הנוכחת לאורך האלבום.
הוא אף ציין את "Better Than That" כ"מר בצורה לא אופיינית".
שרה ג'יימיסון ממגזין DIY כתבה כי האלבום "מציג את דיאמנדיס בגרסה הכי הישגית ומסקרנת שלה", ותיארה את האלבום כ-"היהלום שבכתר".
איזבלה בידהרן מאנטרטיינמנט ויקלי הבחינה בשינוי בסאונד של דיאמנדיס, וכתבה שהוא משלים את קולה "המתנדנד מאלט חושני לסופרן מתנופף במכה אחת".
טוני קלייטון-לי מאייריש טיימס שיבח את הגיוון בהפקות שבאלבום, ותיאר את השינוי כ-"מבאנגרים מנומסים במועדונים ועד בלדות חשופות ולפופ מפואר", וקבע כי "מה שמחבר הכל הוא היצירתיות של דיאמנדיס, שנותרה מקורית, יחידה ופנטסטית עד כדי גיחוך".
מאט קולר מ-AllMusic הגדירה את Froot כ-"אלבום מרשים להפליא, שמאזן את מתיקות הפופ שלו עם בגרות ועומק".
לורנס דיי מ-The Line of Best Fit תיאר את האלבום כ-"אנתולוגיה של מילים ניהיליסטיות, אקזיסטנציאליסטיות ונבונות" וכ-"אחד מאלבומי הפופ המורכבים ביותר של השנים האחרונות".
רורי קאשין ממגזין State הרגיש שהאלבום "הרבה יותר ממוקד" מקודמו, ותיאר את דיאמנדיס כ-"אאוטסיידרית אינטליגנטית רגשית שיודעת לבטא בצורה מושלמת את המחשבות והתגובות המוזרות האלו שיש לכולנו, אבל לעולם לא נודה בהן".
הוא סיכם וכתב כי "עם Froot, למדנו להכיר את מרינה קצת יותר טוב, ובאמצעות זה אנחנו מכירים את עצמנו קצת יותר טוב".
ליסה רייט מ-דיגיטל ספיי כתבה ביקורת מעורבת וציינה את בעיית הזהות של האלבום.
היא הסבירה, "יש הרבה מה לאוהוב ב-Froot, ואפילו לרצועות הטובות פחות יש עדיין ניצוץ שובב שקשה לא לאהוב, אבל כבר יצאו שלושה אלבומים, עדיין קשה לראות איפה משתלבת ההשפעה של מרינה בספקטרום של הפופ".
קרוליין סאליבן מהגרדיאן תיארה את Froot כ-"אלבום של שיאים ושפל אינטנסיביים", הכולל "מגוון סגנונות שלא תמיד מתחברים היטב", עם זאת, היא ציינה כי "אם אתה מרשה לעצמך להיסחף לתוך העולם [של דיאמנדיס], זה מקום מסקרן".
יוסי חרסונסקי כתב ביקורת חיובית לאלבום, וסיכם, "אחרי אלבום כזה, נשאלת שאלה – לאן עוד יכולה דיאמנדיס להגיע.
קוראי בלוג Idolator הכתירו את Froot לתואר "האלבום הטוב ביותר של חורף 2015".
בטקס פרסי בחירת המעריצים של אתר PopCrush, זכה האלבום בפרס "האלבום הטוב ביותר של 2015", תוך שגרף 36% מהקולות.
באתר Metacritic הוכרז Froot כאלבום השמיני המדובר ביותר של 2015 בקרב משתמשיו.
הסינגל השלישי, "I'm a Ruin", היה מועמד לפרס המוזיקה "Popjustice £20" לשנת 2015.
Froot דורג לראשונה במקום ה-10 במצעד האלבומים הבריטי, הודות למכירות של 10,411 עותקים בשבוע הראשון.
בשבוע השני, נמכרו 2,294 עותקים, והאלבום ירד למקום ה-44. בארצות הברית, נכנס האלבום לבילבורד 200 במקום השמיני, עם מכירות של 46,000 עותקים בשבוע הראשון, מתוכם 43,000 מורכבים ממכירות מסורתיות.
Froot היה לאלבום הראשון של דיאמנדיס שנכנס לעשירייה הפותחת במצעד.
נכון לאוגוסט 2015, האלבום נמכר בכ-75,000 עותקים בארצות הברית.
האלבום הגיע למקום השישי במצעד האלבומים הקנדי עם 4,500 עותקים שנמכרו בשבוע הראשון שלו.
האלבום זכה להצלחה מתונה ברחבי אירופה, והגיע למקום הרביעי באירלנד, למקום ה-10 בשווייץ, למקום ה-19 בפינלנד ולמקום ה-24 בגרמניה.
באוקיאניה, הוא הגיע למקום ה-12 גם באוסטרליה וגם בניו זילנד, והפך לאלבום ההמצליח ביותר של דיאמנדיס בשתי המדינות.
Froot Acoustic EP הוא המיני-אלבום השישי של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס.
הוא יצא לאור באופן דיגיטלי ב-8 ביוני 2015, דרך עמוד המייספייס שלה, וכולל שלוש גרסאות אקוסטיות של שירים שהופיעו באלבום המקורי.
הקליפים לגרסאות הללו פורסמו בין דצמבר 2014 למרץ 2015. כיוון שעמוד המייספייס של דיאמנדיס לא פעיל כעת, הגרסאות האקוסטיות זמינות רק ביוטיוב.
Fuck tha Police (מאנגלית: זין על המשטרה) הוא שיר מחאה של להקת הגנגסטה ראפ N.W.A, המופיע באלבומה השני "Straight Outta Compton".
השיר דורג במקום ה-425 ברשימת 500 השירים הגדולים בכל הזמנים של מגזין רולינג סטון.
השיר, שיצא בשנת 1989, מוחה על אלימות משטרתית ואפיון גזעי, ומילותיו מעודדות אלימות כנגד המשטרה.
האמרה המרכזית בשיר "Fuck the Police" נטבעה בלשון הדיבור האמריקאי ונפוצה גם היום.
כתגובה לשיר, שלחה סוכנות ה-FBI האמריקאית מכתב ללהקה, שבו נטען כי הוא מעודד אלימות כנגד המשטרה.
"Fuck tha Police" נכתב כתגובה להתקלות של חברי הלהקה, ד"ר דרה ואיזי אי, עם המשטרה, לאחר שביצעו סדרת יריות מרובי פיינטבול תוך כדי נסיעה.
במהלך המעצר, השוטרים השכיבו את שני חברי הלהקה על הכביש וכיוונו אליהם אקדחים.
לאחר מכן, לפי דבריי דרה, "חשבנו שזה היה בולשיט.
אז הלכנו לסטודיו ויצרנו את השיר".
השיר לא נוגן באף תחנת רדיו בעולם, למעט תחנת הרדיו "טריפל ג'יי" האוסטרלית.
השיר הופיע בתחנה לתקופה של כששה חודשים, לפני שצונזר גם משם – על ידי תאגיד השידור האוסטרלי.
כתגובה, התחנה ניגנה שיר נוסף של N.W.A מאותו אלבום, Express Yourself (מאנגלית: הבע את עצמך) באופן רצוף במשך ה-24 השעות הבאות.
ב-2011, נעצר מוזיקאי מניו זילנד על ידי המשטרה לאחר שניגן את השיר במועדון, בטענה שהשיר עלול לעודד אלימות.
"Frozen" (בעברית: "קִפָּאוֹן") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light (1998).
הוא הופץ כסינגל המוביל מתוך האלבום ב-23 בינואר 1998, בהוצאת חברות התקליטים האחים וורנר ומאבריק רקורדס.
השיר נכלל גם באלבומי האוסף GHV2 (2001) ו-Celebration (2009).
"Frozen" נכתב על ידי מדונה ופטריק לאונרד, שהפיקו אותו יחד בשיתוף פעולה עם ויליאם אורביט.
"Frozen" תואר כבלדה אלקטרונית בעלת קצב בינוני, הפונה לבן אדם קר וחסר רגשות.
"Frozen" זכה לשבחים רבים מטעם מבקרי המוזיקה ברחבי העולם, שחלקם ראו בו כגולת הכותרת ב-Ray of Light.
הוא תואר כ"יצירת מופת", והקצב והצליל המלודי שלו הוגדרו כ"קולנועיים".
השיר זכה להצלחה מסחרית בין-לאומית.
הוא הפך לסינגל השישי של מדונה שהגיע למקום השני במצעד הבילבורד הוט 100 בארצות הברית, מה שהפך אותה לאמנית עם המספר הרב ביותר של שירים בהיסטוריה של המצעד שעשו זאת באותה תקופה, לצד הזמרת-יוצרת האמריקאית טיילור סוויפט.
"Frozen" הפך לשירה הראשון של מדונה שהופיע לראשונה בראש מצעד הסינגלים הבריטי, תוך שהוא הגיע למקום הראשון בפינלנד, יוון, הונגריה, איטליה, סקוטלנד וספרד, ולחמישייה הפותחת במצעדים שונים ברחבי העולם.
את הווידאו קליפ הנלווה ל-"Frozen" ביים במאי הווידאו קליפים האנגלי כריס קנינגהם.
הצילומים שלו נמשכו ארבעה ימים, בין 7 ל-10 בינואר 1998. עבור קנינגהם, הדבר החשוב ביותר בצילומים היה להתרכז בתדמיתה של מדונה.
כלומר, איך היא נראית ומוצגת, כמו גם העברת המסר של הקליפ ואיך שהוא נראה, הן מבחינת צבעיו הקרים שנטו לגוון ירוק-כחול והן מבחינת הקונספט המעורפל שלו.
הוא ציין שמדונה אפשרה לו לבטא את החזון האמנותי שלו מבלי שהתערבה.
במהלך טקס פרסי הווידאו קליפים של MTV לשנת 1998, זכה הקליפ בפרס בקטגוריית, "האפקטים הוויזואליים הטובים ביותר".
במרוצת השנים, הוכתר הקליפ לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים כדוגמת אנטרטיינמנט ויקלי, בילבורד, רולינג סטון, ו-Parade, כדי לקדם את Ray of Light, הזמרת ביצעה את השיר במספר הזדמנויות כולל הבכורה העולמית הראשונה בפסטיבל סן רמו באיטליה וב-.
בנוסף, הוא בוצע בכמה מסיבובי ההופעות של מדונה.
"Frozen" הוקלט בידי מספר אמנים במרוצת השנים.
בשנת 2021, רמיקס טראפ של "Frozen" שנעשה על ידי הדי ג'יי הקנדי סיקיק הפך לוויראלי באפליקציית שיתוף הווידאו טיקטוק.
ב-3 בדצמבר 2021, הוא הופץ רשמית כסינגל הראשון מתוך התוכנית של מדונה להוציא מחדש את כל קטלוג המוזיקה שלה.
ארבעה חודשים לאחר מכן, יצאו שני ביצועים נוספים לרמיקס; הראשון בהשתתפות הזמר הניגרי פיירבוי DML, והשני בהשתתפות הראפרית האמריקאית 070 שייק – שניהם הופצו לצד קליפים נלווים.
רמיקס רביעי ואחרון בשם "Frozen on Fire" הופץ ב-19 במאי באותה השנה.
באמצע עד סוף שנות ה-90, מדונה שררה במצב רוח "בוגר יותר" ו"מופנם".
לאחר שילדה את בתה לורדס, היא החלה להתעניין במיסטיקה מזרחית ובקבלה (לתורה זו יש שורשים עמוקים במחשבה היהודית והיא נמשכת מהמיסטיקה היהודית הקדומה – ספרות ההיכלות והמרכבה), וגילמה את התפקיד הראשי בעיבוד הקולנועי למחזמר "אוויטה" (1996).
ב-1997, החלה לעבוד על Ray of Light, אלבום האולפן השביעי שלה; היא כתבה שירים עם ויליאם אורביט, פטריק לאונרד, ריק נואלס ובייביפייס.
האלבום שיקף את נקודות המבט המשתנות של הזמרת על החיים.
הסופרת קרול בנסון ציינה שמדובר ב"אלבום דאנס רוחני ועמוק", כאשר עיקרו התבסס על הקריירה של מדונה, המסע שלה והזהויות הרבות שנטלה על עצמה במהלך השנים.
היא התחילה לדבר על רעיונות והשתמשה במילים שרמזו למחשבות עמוקות ואישיות, ולא במנגינות הדאנס הרגילות שאפיינו את השירים שהוציאה במהלך הקריירה שלה.
הזמרת החלה להתבונן בעצמה וטענה שהאימהות היא "זרז גדול עבורי.
זה לקח אותי בחיפוש אחר תשובות לשאלות שמעולם לא שאלתי את עצמי לפני כן", אמרה למגזין Q.
מדונה עבדה בעיקר עם אורביט לאחר שגיא עוזרי, שותף במאבריק רקורדס, התקשר אליו והציע לו לשלוח כמה שירים לזמרת.
הוא שלח למדונה קלטת אודיו דיגיטלית שכללה 13 רצועות (DAT), ו-"Frozen" היה בין הרצועות הללו.
"הייתי מעריצה ענקית של האלבומים הקודמים של ויליאם.
[...] גם אהבתי את כל הרמיקסים שהוא עשה בשבילי ועניין אותי למזג סוג של סאונד עתידני אבל גם להשתמש בהרבה השפעות הודיות ומרוקאיות ודברים כאלה, ורציתי שזה יישמע ישן וחדש בו-זמנית", אמרה מדונה.
הזמרת שאבה השראה מסרט הדרמה הבריטי-איטלקי של ברנרדו ברטולוצ'י מ-1990, "שמיים מגינים מעל", שעסק בזוג המנסה להציל את נישואיהם במהלך טיול באפריקה.
היא רצתה לקבל ולחוש את כל "האווירה המרוקאית/תזמורתית/הסופר-רומנטית/הגבר שנושא-את-האישה-שהוא-אוהב-ברחבי-המדבר" בשיר.
בעת שהמשיכה לעבוד עם לאונרד על כמה מהרצועות, היא ביקשה ממנו ליצור קומפוזיציה עם "תחושה שבטית, שופע ורומנטי".
הם הלחינו את המנגינה ב-DAT והקליטו את גרסת הדמו, שאורכה למעלה מ-10 דקות כיוון שמדונה המשיכה לכתוב אותה.
קטע באיכות ירודה של "Frozen" הודלף בידי מעריצים ב-23 בינואר 1998, לאחר שהושמע לראשונה ברדיו בסינגפור ופורסם באינטרנט.
הם אמרו שהם יודעים שמה שהם עושים לא בסדר, אך הם מקווים שזה פשוט יעורר עניין ממדונה.
השיר הושמע ברדיו האמריקאי, כולל ברדיו WKTU ניו יורק.
חברת התקליטים האחים וורנר גייסה את היחידה נגד פיראטיות של איגוד תעשיית ההקלטות האמריקאי (RIAA) כדי למחוק את הורדות השיר מהאינטרנט.
אריק בראדלי, המנהל המוזיקלי של שיקגו B96, סיווג את "Frozen" כ"סימן של ריסוק.
ברור שרדיו הפופ האמריקאי צריך את מדונה", אחרי שהוא השמיע את השיר בתחנה שלו.
לדברי ג'ון אורן, מנהל השיווק של וורנר מיוזיק אירופה, השיר זכה גם לתמיכה מוקדמת "פנטסטית" ברחבי אירופה, שם התווסף לרדיו באותו היום שבו הקטע הודלף.
זמן קצר לאחר ההדלפה, הופצה גרסת רמיקס של "Frozen" בידי BBC, והושמע במצעד האופנה האביבי של ורסצ'ה ב-1998. בממלכה המאוחדת, "Frozen" הופץ כסינגל על גבי תקליטור, תקליט 12 אינץ' וקלטת שמע ב-23 בפברואר 1998. השיר נשלח באופן רשמי לרדיו בארצות הברית ב-19 בפברואר 1998, והופץ באופן מסחרי ב-3 במרץ 1998.
ב-12 במרץ 2021, מדונה העלתה את המיני-אלבום של "Frozen" לכל הרשתות הדיגיטליות והסטרימינג; הוא הגיע בשיאו בשבוע שלאחר מכן למקום ה-50 במצעד האלבומים הדיגיטליים בממלכה המאוחדת.
"Frozen" תואר כבלדה אלקטרונית בעלת קצב איטי-בינוני המאופיינת בצלילי סינתיסייזרים וכלי מיתר, בעיבודו של המלחין הסקוטי קרייג ארמסטרונג.
השיר מאופיין בלחן אחיד והוא נכתב בסולם פה מינור, עם קצב מתון של 102 פעימות בדקה.
"Frozen" בעל רצף בסיסי של כמהלך ההרמוני שלו.
עם זאת, לפזמון יש מהלך הרמוני שונה של .
השירה של מדונה נעה בין האוקטבה הנמוכה של F3 לצליל הגבוה יותר של A♭4. עם זאת, מהלכם ההרמוני של הרמיקסים שונה מזה של השיר המקורי.
השיר מתחיל במגינת כלי מיתרי דומיננטיים וקלאסיים, בעוד שהמהלך ההרמוני מאופיין באקורדים בעלי טון דומיננטי ואחיד.
לבית השני, הכולל קרשנדו דרמטי, מתווספים בהדרגה אפקטים אלקטרוניים בעלי קצב אמביינטי.
סנטיאגו פוז-הרננדס ופריה ג'רמן-איבנס, מחברי הספר, Madonna's Drowned Worlds, ציינו שהשיר שואב השראה חזקה מצורות שונות של מוזיקה קלאסית, בעיקר מוזיקה קלאסית עכשווית כמו נאו-רומנטיקה, כמו גם מלחיני אופרה איטלקיות ויצירות כמו "מאדאם באטרפליי" מאת ג'אקומו פוצ'יני ו"אאידה" מאת ג'וזפה ורדי.
השירה של מדונה לאורך השיר חסרת ויברטו, וגררה השוואות למוזיקה מימי הביניים.
טום יואינג מ-Freaky Trigger תיאר את צלילי התופים והתכנות האלקטרוני של אורביט כ"מופשטים בצורה יוצאת דופן עבור להיט בין-לאומי – [זה] סוג של גישה קרה וחסרת בס, שבה הפערים, ההדים והפזמון חשובים לא פחות מהפעמה, שמתפשטת בחדות באוזני המאזין, בדומה לסדקים פתאומיים במשטח קפוא.
צלילי המיתר של ארמסטרונג מוסיפים לשיר וגורמים לכך שהפעמות יישמעו יותר מסוכנות מאשר מנחמות".
מבחינה לירית, השיר עוסק באדם קר וחסר רגשות.
בבית הראשון מדונה שרה בטווח בינוני, 'אתה רואה רק מה שהעיניים שלך רוצות לראות'.
בפזמון מתווספים קצב דאנס וצלילי אווירה.
בבית השני מתווספות מילים יותר אישיות, כמו 'אהבה היא ציפור, היא צריכה לעוף'.
במהלך הגשר המוזיקלי, צלילי כלי מיתר מספקים פרשנות אינסטרומנטלית למילים.
השיר מסתיים באוסטינטו של מיתר שפשוט מתפוגג, מבלי להיפתר במלואו לאקורד הטוניקה.
בריאיון לניו יורק טיימס, מדונה העירה שהמילים ל-"Frozen" בנויות סביב "תגובה, נקמה, שנאה, חרטה, בזה אני עוסקת ב-"Frozen".
כולם יגידו, 'זה שיר על קרלוס' [בן זוגה לשעבר], אבל זה לא באמת; זה רק על אנשים באופן כללי".
"Frozen" הוקלט יחד עם שאר האלבום באולפן לאראבי נורת' בצפון הוליווד, קליפורניה.